Zemlja je tako veličastna,
da manjše stvari zlahka spregledamo.
A če pogledamo od blizu…
Zagledamo še neodkrit svet.
Svet, v katerem drobni junaki
in majhne pošasti
potrebujejo izjemne supermoči.
Te jim pomagajo premagati ogromne nevarnosti.
Biti majhen ni preprosto.
Če živiš v deželi velikanov.
PRIPOVEDUJE PAUL RUDD
V kateri te ves čas tlačijo.
Včasih pa se zgodi še kaj hujšega.
Toda nekateri kotički so velikim živalim nedostopni.
Tam so drobna bitja v prednosti.
Razbeljene.
Suhe kot poper.
Biča jih veter.
Te sipine so zelo neprijazne.
Zato tam le dovolj pametni…
In dovolj majhni…
Sploh lahko upajo na preživetje.
SIPINE
To je eden najneprijaznejših habitatov na svetu.
Sipine v puščavi Namib so največje in najstarejše na svetu.
In veter jih še vedno premika.
V samo pol leta se spremeni vsa pokrajina.
Toda…
Majhne živali se morajo v tem peščenem prostranstvu nekako znajti.
Namski kameleon.
Velik je za vašo dlan.
Ne zdi se enako dobro prilagojen za življenje na sipinah
kot druge tukajšnje živalce.
Kuščarica Meroles anchietae je štirikrat manjša od njega.
Vendar lahko po vročem pesku v eni sekundi preteče tri metre.
Kaj pa kameleon?
Veliko manj.
Njegova stopala so primerna za oprijemanje vej, ne peska.
Vendar se ta nomad po sipinah klati zaradi pomembne naloge.
Poiskati mora družico.
Ki je nekje tukaj.
Čez pesek je veliko laže leteti.
Ogrličarske stepske kokoške se znajdejo na sipinah.
Vendar tu ni vode.
Te majhne ptice se zato vsak dan odpravijo na dolgo potovanje.
Odletijo 80 kilometrov stran.
Prispejo v drugačen svet.
V njem so veliki in lačni plenilci.
Tako kot vse stepske kokoške
mora piti tudi ta samec.
Zato čaka.
Najde čas za hiter požirek.
Samec se vrne k stalni partnerki, ki gnezdi v skalah med sipinami.
Zamenjal jo bo pri valjenju,
da se bo lahko odšla odžejat.
Toda kmalu bo življenje še zapletenejše.
Izvalili se bodo mladički.
Potrebovali bodo vodo, sicer bodo na soncu poginili.
Skrivanje pred opoldansko pripeko je zato nujno.
Kameleon se v njej bolje znajde.
Njegova koža se obarva belo in odbija sončne žarke.
Toda kuščarica je spet v prednosti.
Ima dobro taktiko.
Pesek se na površini segreje do 70 stopinj Celzija.
Toda centimeter nad njim je deset stopinj hladneje.
Kuščarica se z dviganjem velikih stopal hitro ohladi.
Ko pa postane prevroče…
Si pomaga z lopatastim smrčkom.
Že zgolj 20 cm pod površjem je prijetnih 30 stopinj Celzija.
Te popotne ose ali stezičarke vročina ne skrbi.
Z občutljivimi tipalkami zazna živalce, ki se skrivajo v pesku.
Velika je kot sponka za papir,
vendar bo pri kopanju plena premetala za dve vedri peska.
Pajek Carparachne aureoflava.
Osa s pikom žrtev ohromi.
Pajkov ugriz pa je usoden.
Ko se spopadeta ta puščavska gladiatorja, pajek zmaga le redko.
Vendar zna…
Zelo dobro pobegniti.
Osi izgine iz vidnega polja.
In pobegne na varno.
Skoraj.
Popoldne je.
Sipine so opustele.
Zrak ima 50 stopinj Celzija.
Pripeka začne popuščati šele proti večeru.
Popusti dovolj, da se trop mladih pavijanov poda na obronke sipin.
So igrivi in radovedni.
A niso dobrodošli obiskovalci.
Žabe iz rodu kratkoglavk so nočne živali.
Prebudite jih na lastno odgovornost.
Velika je kot žogica za golf.
Vendar razborita.
Še je malo časa za dremež.
Nato pa se bodo dnevne živali umaknile nočnim.
Na zemljo leže tema…
Temperatura se zniža.
V puščavi postane živahnejše.
In hrupnejše.
Uspavanka za utrujene.
Budnica za nočne živali.
Za plenilce pa poziv na lov.
Pegaste sove prečesavajo sipine in s sluhom iščejo majhen plen.
Zahrbtnejši plenilec…
Pa preži spodaj.
Plava…
Pod peskom.
"Puščavski" morski pes.
Puščavski zlati krt.
Je popolnoma slep in manjši od jajca.
Prevelika lobanja deluje kot satelitska antena.
Zaznava drobencljanje termitov.
Z njimi dobi vso vodo in hrano…
Le 60 na noč jih mora ujeti.
Pridruži se mu veliko nočnih bitij.
Zaspana žaba se spremeni v pokončevalko termitov.
Vendar grizejo tudi termiti.
In s te velike buče jih je težko pregnati.
Pesek je za krta edino zavetje pred grizočimi termiti.
In drugimi nevidnimi nevarnostmi.
Zgodnje jutro.
Kameleon je lačen in prezebel.
Greje se tako, da potemni polovico telesa, ki je obrnjena proti soncu.
Ko se pojavijo hrošči…
Je pripravljen.
Začetniška napaka.
Ta vrsta hrošča je tako odvratnega okusa,
da noben kameleon ne ponovi te napake.
Pred črnivcem je izjemno potovanje.
Za hrošča, velikega kot zamašek, je 350 metrov pobočja ogromno.
Vendar se splača.
Sipine na posebna jutra ovija megla.
In ta hrošček je čakal prav nanjo.
V jamicah na hrbtu se megla kondenzira.
Kapljice mu stečejo v usta.
Vodo načara iz zraka.
Ti hrošči popijejo vode za polovico svoje teže.
Tisti, ki sestopajo…
So veliko sočnejši od tistih, ki se vzpenjajo.
Kameleoni niso tako dobro prilagojeni za te razmere kot nekateri.
Toda če z njimi ne morete tekmovati…
Jih pojejte.
Mladički stepske kokoške se izlegajo.
Mamino senco potrebujejo celo v nizkem jutranjem soncu.
Kmalu bo tako vroče, da bodo brez vode poginili.
Reši jih lahko le oče.
Našel je novo mlako z manj velikimi plenilci.
Toda tako drobna ptica…
Niti med nežnimi orjaki se ne prebije zlahka.
Prinašanje vode mladičkom bo še težje.
Skobec.
Tu preži na žejne.
Oče za mladiče tvega življenje.
Na trebuhu ima posebno vpojno perje.
Samec lahko z njim popivna za šilce vode.
Pripravljen ga je odnesti mladičkom.
Tako obtežen leti domov dve uri.
Skrajni čas.
Mladički z očetovih peres naredijo prve požirke vode.
Na to nevarno pot bo moral vsak dan kar dva meseca,
dokler mladiči ne bodo vzleteli.
Kameleon je na svoji poti zakorakal med nare.
Med njimi bo našel senco.
In če bo vse po sreči…
Tudi samico.
Se mu morda nasmiha zmaga?
Samica pokaže čustva tako, da spremeni barvo.
In zapleše.
Zamislila si je drugačnega snubca.
Toda tu ga ni preprosto najti.
Sprejela ga bo.
Ne ostane dlje, kot mora.
Kmalu bo izlegla jajca.
Samec je potešen…
A povsem izčrpan.
Evolucija je v 55 milijonih let
poskrbela za izjemne prilagoditve na puščavo.
So trdožive in iznajdljive.
V pustih sipinah Namibije slavijo zmago majhne živali.
Po mesecih v pesku na plan pokuka drobcen mladič.
Kameleonova zapuščina se nadaljuje.
Pred mladičkom je veliko izzivov.
Najbolje bo, da se proti njim odpravi zlagoma.
Prevedla Polona Mertelj